**LĒMUMS**

Liepājā

|  |  |
| --- | --- |
| 2024. gada 23. maijā | Nr.222/5  (prot. Nr.5, 39.§) |

Par zemesgabala Ziemupes ielā 38

lietošanu

Uz Liepājas valstspilsētas pašvaldībai piederoša zemesgabala Ziemupes ielā 38 atrodas citai personai piederošs ēku (būvju) nekustamais īpašums. Lai racionāli rīkotos ar pašvaldības mantu, ievērojot, ka iepriekš noslēgtā nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta trešodaļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 8.3 punktu, likuma “Par atjaunotās Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38. pantu, Pievienotās vērtības nodokļa likuma 52. panta pirmās daļas 26. punktu, izskatot [..] 2024. gada 10. aprīļa iesniegumu, zemes nomas līgumu, kas 2014. gada 28. maijā noslēgts starp Liepājas valstspilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. aprīļa priekšlikumu (sēdes protokols Nr.6) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Noslēgt līgumu par likumisko lietošanu ar [..] par zemesgabala Liepājā Ziemupes ielā 38 (kadastra Nr.1700 012 0678) 537 m2 platībā lietošanu uz termiņu līdz 2034. gada 27. maijam īpašumā esošā ēku (būvju) īpašuma – dzīvojamās mājas Ziemupes ielā 38 (kadastra apzīmējums 1700 012 0678 8001) – apsaimniekošanai, izbeidzot 2014. gada 28. maijā starp Liepājas pilsētas pašvaldību un [..] noslēgto zemes nomas līgumu.

2. Uzdot Liepājas Nekustamā īpašuma pārvaldei viena mēneša laikā no lēmuma pieņemšanas dienas sagatavot līgumu par likumisko lietošanu un noteikt, ka:

2.1. likumiskā lietošana ir spēkā līdz 2034. gada 27. maijam;

2.2. likumiskās lietošanas maksa noteikta 4% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteiktā;

2.3. likumiskās lietošanas maksa netiek aplikta ar pievienotās vērtības nodokli.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – individuālo dzīvojamo māju apbūve (kods 06 01).

4. Pilnvarot Liepājas Nekustamā īpašuma pārvaldes vadītāju parakstīt līgumu par likumisko lietošanu.

5. Gadījumā, ja [..] viena mēneša laikā no lēmuma pieņemšanas dienas atsakās noslēgt līgumu par likumisko lietošanu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |